proxectonos/corpus_dominio_legal_administrativo_tmp huggingface dataset:
21/03/2022 | Administración LocalMunicipal
Trazo
Convocatoria de Selección Persoal Laboral Temporal

Comunícase que por medio da Resolución da Alcaldía de data 15/03/2022 aprobáronse as bases de selección de persoal laboral temporal para a contratación de catro peóns (Subvención da Deputación da Coruña –PEL-Concellos 2022). As bases da convocatoria pódense consultar na páxina web municipal: https://www.concellodetrazo.esO prazo de presentación de solicitudes será de cinco días naturais desde o seguinte ó da publicación deste anuncio de convocatoria no Boletín Oficial da Provincia. Trazo, a martes 15 de marzo de 2022. A Alcaldesa, Asdo: Josefina Suárez López
21/03/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 16 de marzo de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ames (expediente IN407A 2021/150-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTA, CTI, RBT Augapesada II, no concello de Ames (expediente IN407A 2021/150-1), por resolución desta xefatura territorial, do 25 de febreiro de 2022, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 28 de abril de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Ames, deducida da que se someteu a información pública no DOG do 28.12.2021, no BOP do 10.12.2021 e no xornal La Voz de Galicia do 15.12.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 16 de marzo de 2022 Oliverio Ramirez de Verger Khawar Territorial da Coruña
21/03/2022 | Administración LocalMunicipal
Ortigueira
Intervención
Anuncio padrón escola de música do mes de febreiro 2022 e período de cobranza

Por resolución da Alcaldía número 2022-0217 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MÚSICA DURANTE O MES DE FEBREIRO DO 2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 09 de marzo do 2022 O Alcalde, Juan Vicente Penabad Muras
21/03/2022 | Administración LocalMunicipal
Padrón
Aprobación do expediente de modificación do cadro de persoal do Concello de Padrón (A Coruña)

Aprobado inicialmente polo Pleno da Corporación Municipal de Padrón a modificación da plantilla de persoal, en sesión extraordinaria celebrada o día 4 de marzo de 2022, de acordo coas seguintes condicións: A amortización da seguinte praza, na plantilla de persoal: A creación da seguinte praza, na plantilla de persoal: De conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia da Coruña, durante o cal poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, a modificación da plantilla de persoal considerarase definitivamente aprobada. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 15 de marzo de 2022. O Alcalde. Asdo. Antonio Fernández Angueira.
21/03/2022 | Administración LocalMunicipal
Betanzos
Listaxe definitiva de admitidos e excluídos no proceso de selección de 3 administrativos/as C1, personal funcionario por oposición libre. OEP 2021 Concello de Betanzos

ASUNTO: CONVOCATORIA OPE 2021 PERSOAL FUNCIONARIO POR OPOSICIÓN C C1 ESCALA: ADMÓN XERAL SUBÉSCALA: ADMINISTRATIVA 3 ADMINISTRATIVO/A OPOSICIÓN LIBRE: LISTAXE DEFINITIVA ADMITIDOS E EXCLUIDOS EXPEDIENTE: 2021/E001/000006 Por Resolución de Alcaldía Nº 373 de data 16.03.2022 foi aprobada a relación definitiva de aspirantes admitidos e excluídos da convocatoria para a selección de persoal funcionario para cubrir 3 prazas de PERSOAL FUNCIONARIO POR OPOSICIÓN C C1 ESCALA: ADMÓN XERAL SUBÉSCALA: ADMINISTRATIVA 3 ADMINISTRATIVO/A OPOSICIÓN LIBRE no que se acordou: [.] SEGUNDO. Proceder ao nomeamento do Tribunal Cualificador que xulgará dito proceso selectivo o cal estará composto polos seguintes membros: Presidente titular: Serafin Orobia Miras, funcionario do Concello de Betanzos Presidente suplente: Juan Vicente Daray Neva Sacchetti, funcionaria do Concello de Betanzos 1ª Vogal titular: Yolanda García Souto, funcionaria do Concello de A Coruña 1ª Vogal suplente: Francisco Javier Ulloa Arias, funcionario do Concello de Cambre 2ª Vogal titular: Estefanía Gómez García, funcionaria do Concello de Ferrol 2ª Vogal Suplente: Matilde Vázquez López, funcionaria do Concello de Betanzos 3ª Vogal titular: María Isabel Fernández Deus, funcionaria do Concello de Malpica 3ª Vogal Suplente: Susana Barral Vázquez, funcionaria do Concello de Betanzos Secretario titular: Adriadna Cabet Gillibrand, funcionario do Concello de Betanzos Secretaria suplente: Jesus Laureano Sanchez Biezma Rebolleda, funcionaria do Concello de Betanzos TERCEIRO.- A constitución do Tribunal terá lugar o día 12.04.2022 ás 09:30 horas no Concello de Betanzos. CUARTO.- O primeiro exercicio da fase de oposición terá lugar o día 12.04.2022 ás 10:00 horas nas instalacións do IES As Mariñas; sito na Avenida da Coruña, 6 Betanzos; lugar, hora e data nas que as persoas admitidas deberán comparecer co seu D. N. I ou documento acreditativo da identidade equivalente. QUINTO.- Publicar a relación definitiva de admitidos/as e excluídos/as, no Boletín Oficial da Provincia e na sede electrónica deste Concello. SEXTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Toda esta información estará a disposición dos interesados no taboleiro da sede electrónica deste Concello: sede. betanzos. gal/ Betanzos, 16.03.2022 A alcaldesa María Barral Varela
21/03/2022 | Administración LocalMunicipal
Ferrol
Recursos Humanos
Relación provisional de persoas admitidas e excluídas no proceso selectivo dunha praza de auxiliar administrativo/a

ANUNCIO A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi aprobou con data 09/03/2022 a relación provisional de admitidos/as e excluídos/as para participar no proceso de selección para a provisión polo sistema de oposición dunha praza de auxiliar administrativo/a que di como segue: Primeira. –Aprobar a relación provisional de persoas admitidas e excluídas, que é a seguinte: RELACIÓN PROVISIONAL DE ADMITIDOS/AS RELACIÓN PROVISIONAL DE EXCLUÍDOS/AS Causa exclusión: 1.–Non achega copia DNI.2.–Non achega copia da titulación esixida.3.–Non achega xustificante de aboamento de taxas nin certificado do SEPE (tal e como establece a base quinta a falta de pagamento das taxas dentro do prazo de presentación de instancias determina a exclusión da persoa aspirante e non poderá ser obxeto de emenda). 4.–Solicitude presentada fóra de prazo (non subsanable). Segunda. –Conceder ás persoas excluídas un prazo de dez días hábiles, a contar dende o día seguinte ao da publicación do anuncio no Boletín Oficial da Provincia da Coruña, para o obxecto de subsanar, de ser posible e tal e como se recolle nas bases reguladoras da convocatoria, a causa de exclusión requerida. No caso de que non procederan a antedita subsanación, quedarán excluídas definitivamente da presente convocatoria. O que se fai público para xeral coñecemento. Ferrol, 11 de marzo de 2022. A concelleira delegada da Area de RRHH María Teresa Deus Trasobares
16/03/2022 | Administración LocalMunicipal
Cedeira
Aprobación definitiva do presuposto e plantilla 2022

ANUNCIO DE APROBACIÓN DEFINITIVA DO ORZAMENTO XERAL DO CONCELLO DE CEDEIRA PARA O EXERCICIO 2022 O Pleno do Concello de Cedeira, na sesión ordinaria do 3 de febreiro de 2022, aprobou inicialmente o orzamento xeral para o exercicio 2022. Publicouse o anuncio de exposición pública no BOP núm.26, do 8 de febreiro de 2022, sen que se presentaran alegacións ou reclamacións no prazo sinalado, considérase definitivamente aprobado de conformidade co disposto no artigo 169.1 do Real Decreto Lexislativo 2/2004, do 5 de marzo. Ao efecto da súa entrada en vigor, publícase o seu resumo por capítulos: ESTADO DE INGRESOS ESTADO DE GASTOS Así mesmo, de conformidade co disposto no artigo 127 do Real decreto lexislativo 781/1986, do 18 de abril, procédese conxuntamente á publicación íntegra do equipo do persoal ao servizo desta entidade. (1) A praza do administrativo que promocione a técnico de administración xeral, declararase a extinguir e se esta que se extingue resulta ser do departamento de secretaría levaráse a cabo a oportuna reorganización entre departamentos, adscribindo a un dos administrativos de servizos económicos a secretaría. Contra a aprobación definitiva do Orzamento Xeral poderá interpoñerse directamente o recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo poderán interpoñerse cantos outros recursos ou accións procedan en Dereito. Cedeira, 11 de marzo de 2022. O alcalde Asdo.: Pablo Diego Moreda Gil
16/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82998. Ampliación e regulación do sistema viario. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Arteixo solicita de Augas de Galicia, por atoparse nas marxes do río s/d, a autorización de obras no lugar de Laxobre, parroquia de Arteixo (Santiago), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82998. As obras solicitadas consisten na execución do proxecto de “Ampliación y regularización del sistema viario en Laxobre”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de marzo do 2022. A/o xefa/e do Servizo Territorial Saida Maria Gut Barnut (sinatura dixital)
16/03/2022 | Administración LocalMunicipal
Ames
Avogación puntual de competencia delegada na Xunta de Goberno Local

Mediante Decreto de Alcaldía nº 580/2022, con data do 07/03/2022, resolveuse a avogación da competencia para a aprobación das bases das probas para a selección do persoal laboral temporal dun dun/ha axente local de innovación, e que se transcriben a continuación: Primeiro. Mediante decreto da Alcaldía 1376/2021 o alcalde do Concello de Ames delega na Xunta de Goberno Local as súas competencia para a aprobación das bases das probas para a selección do persoal (artigo 41.14. c) do ROF e 21.1. h) da Lei 7/1985, de 2 de abril, reguladora das bases de réxime local). Non obstante, a competencia pode avocarse, tal e como recolle o artigo 10 da Lei 40/2015, do 1 de outubro, do réxime xurídico do sector público. Concorren razóns xustificadas para esta avocación dado que a contratación dun/ha Axente local de innovación con cargo á subvención concedida por orden do 30 de decembro de 2021 a Secretaría Xeral de Innovación, dependente do Ministerio de Ciencia e innovación debe facerse nos tres meses posteriores a notificación da da resolución (30 decembro de 2021). Por conseguinte, tendo en conta que as contratacións que se solicitan formar parte do obxecto principal polo que se concede a subvención e tendo en conta a data límite de formalización dos contratos, as contratacións que se solicitan teñen carácter urxente e inaprazable. Non resulta, dada a urxencia que concorre no expediente, conveniente esperar á que sexa celebrada a vindeira Xunta de Goberno Local para proceder á aprobación das bases que haberán de regular o proceso selectivo para á contratación dun/ha axente local de innovación. Por todo o exposto, esta Alcaldía resolve: Primeiro.- Avogar a competencia para a aprobación das bases das probas para a selección do persoal laboral temporal dun dun/ha axente local de innovación. Segundo.- Publicar este decreto de avocación no BOP e no taboleiro de anuncios da sede electrónica sen perxuizo de que forneza efectos desde a data do mesmo día, de conformidade co artigo 44 do ROF. Ames, a 11 de marzo do 2022. O Alcalde José Blas García Piñeiro
16/03/2022 | Administración LocalMunicipal
Coirós
Oferta pública de emprego para 2022

Por Resolución da Alcaldía deste Concello, de data 10 de marzo de 2022, aprobouse a Oferta de Emprego Público para o ano 2022, que contén o seguinte posto de traballo: Coirós, 10 de marzo de 2022 O ALCALDE Asdo.: Francisco Quintela Requeijo
16/03/2022 | Administración LocalMunicipal
Cerceda
Aprobación padrón taxas piscina e ximnasio marzo 2022

O decreto de alcaldía 230/2022, de 09/03/2022 aprobou o padrón da taxa municipal de ximnasio e piscina municipal, correspondente ó mes de marzo de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de piscina e ximnasio municipal incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 10 de marzo de 2022 Francisco Omar Estanislao Txabarri. Alcalde do Concello de Cerceda
16/03/2022 | Administración LocalMunicipal
As Pontes de García Rodríguez
Secretaría
Decreto de substitución nas funcións da Alcaldía o día 27/01/2022

O alcalde estará ausente do concello o día 27/01/2022 e non poderá exercer as funcións inherentes á Alcaldía. Mediante decreto 978/2019, do 28 de xuño, determináronse as Tenencias de Alcaldía. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 13 da Lei 40/2015, do 1 de outubro, de réxime xurídico do sector público, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. O Decreto 978/2019, do 28 de xuño, determinou as Tenencias de Alcaldía. De acordo con iso, RESOLVO: 1º) Designar como substituto nas funcións da Alcaldía do día 27/01/2022, ao primeiro tenente de alcalde, Antonio Alonso Román.2º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3º) Dar conta deste decreto ao Pleno da Corporación na primeira sesión que teña lugar consonte ao previsto na normativa vixente. As Pontes de García Rodríguez, 26 de xaneiro de 2022 O alcalde Valentín González Formoso
16/03/2022 | Administración LocalMunicipal
Mugardos
Padrón dos comedores escolares municipais polos servizos de almorzo e xantar do mes de xaneiro 2022

A resolución da Alcaldía 231 do 11/03/2022 aprobou os padróns fiscais correspondentes ao mes de xaneiro do exercicio 2022 dos servizos de almorzo e xantar do comedor escolar municipal. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado dixitalmente en Mugardos o 11 de marzo de 2022 polo concelleiro Delegado de Facenda, Persoal e Participación Cidadá, José Miguel Mahía Prados (Delegación da Alcaldía: R. A. 536 de 24.05.2021)
16/03/2022 | Administración LocalProvincial
Deputación Provincial da Coruña
Secretaría Xeral. Sección de Normalización Lingüística
RP 12580 do 10/03/2022 pola que se modifica a resolución número 10085, do 23 de febreiro de 2022, pola que se aproba a designación de comité técnico de valoración de solicitudes da convocatoria do programa FONL 2022

Don VALENTÍN GONZÁLEZ FORMOSO, Presidente da Deputación Provincial da Coruña, Modificar a Resolución de Presidencia número10085, do 23 de febreiro de 2022, pola que se aproba a designación de Comité técnico de valoración de solicitudes da convocatoria do programa de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2022, no sentido de necesitar nomear substituto á secretaria do comité. Secretaria: Mar Fernández Cagiao Secretario: Jaime Ares Castro Polo que o texto definitivo da resolución queda como segue: Visto o expediente número 2021000039562, relativo ao programa anteriormente citado, no que se acreditan os seguintes Primeiro.- Resolución da Presidencia, número 2021/50389 do 29/12/2021, pola que se aproba a convocatoria Fonl 2022. Segundo.- Esta convocatoria publicouse no BOP número 246 do 28 de decembro de 2021. Terceiro.- As solicitudes recibidas están determinadas e, se é o caso emendadas, reúnen todos os requisitos previstos na ordenanza xeral e na convocatoria específica. Primeiro.- Lei 38/2003, do 17 de novembro, xeral de subvencións. Segundo.- Modificación da ordenanza xeral de subvencións e transferencias, BOP número 150 do 10 de agosto de 2021. Terceiro.- Bases da convocatoria do programa de subvencións provinciais de concorrencia competitiva dirixida a entidades locais para a creación, mantemento e reforzo dos servizos de normalización lingüística de 2022. BOP 246 do 28 de decembro de 2021. Aprobar a designación do comité técnico de expertas ou de recoñecido prestixio profesional sobre a materia para valorar e asignar puntos a cada solicitude do programa FONL 2022 composto por: María del Carmen Muíño Filgueira María Inés Dorado Fernández Dores Sánchez Alegre Secretario: Jaime Ares Castro Contra esta resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poida exercitar calquera outro recurso que se estime pertinente. A Coruña, 11 de marzo de 2022 O PRESIDENTE A SECRETARIA Valentín González Formoso Mª. Amparo C. Taboada Gil
16/03/2022 | Administración LocalMunicipal
O Pino
Convocatoria de selección de persoal laboral temporal para a contratación de catro peóns xardineiros

ANUNCIO CONVOCATORIA DE SELECCIÓN DE PERSOAL LABORAL TEMPORAL PARA A CONTRATACIÓN DE CATRO PEÓNS XARDINEIROS Por resolución de data de 15 de marzo de 2022, o alcalde-presidente do Concello do Pino resolveu aprobar as bases e proceder á convocatoria do proceso selectivo para a contatación laboral temporal, na modalidade de duración determinada (disposición transitoria cuarta do RDL 32/2021, do 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo), de catro péons xardineiros por un período de seis meses a xornada parcial, ao abeiro do programa PEL-Concellos 2022 da Deputación Provincial da Coruña. As bases están a disposición dos/as interesados/as no taboleiro de anuncios da sede electrónica do Concello https://opino.sedelectronica. gal e na web municipal (www.opino. gal). O prazo de presentación de instancias será de 2 días hábiles, contados a partir do día seguinte á data de publicación do presente anuncio no BOP. O Pino, 15 de marzo de 2022. O alcalde Asdo.: Manuel Taboada Vigo
16/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80192. Acondicionamento de camiño. Concello de Abegondo

ENCE, Energía y Celulosa, SA, solicita de Augas de Galicia por atoparse nas marxes do río Penedo, a autorización de obras, no lugar de Aldea de Abaixo, parroquia de Viós (San Salvador), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80192. As obras solicitadas consisten no amaño de camiño forestal nun treito de 100,00 m de lonxitude e 3,00 m. de ancho. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de marzo do 2022 a/o xefa/e do Servizo Territorial – Maria Casimira El Moukhloufi Manzaba (Sinatura dixital)
16/03/2022 | Administración LocalMunicipal
Curtis
Aprobación definitiva do orzamento municipal do exercicio 2022

ANUNCIO Aprobación definitiva do orzamento municipal do exercicio 2022 Aprobado inicialmente o orzamento xeral para o exercicio 2022, xunto coa plantilla de persoal, en sesión celebrada polo Pleno en data 10 de febreiro de 2022, someteuse o expediente a información pública durante o prazo de quince días, en virtude de anuncio publicado no BOP n.º 32, de data 16 de febreiro de 2022, sen que en dito prazo se presentara alegación algunha. En cumprimento do disposto no artigo 169.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos así como a plantilla de persoal. En cumprimento do disposto no artigo 127 do RDL 781/1986, do 18 de abril, faise pública a plantilla de persoal: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Curtis, 11 de marzo de 2022. O alcalde Asdo.: Javier Francisco caínzos Vázquez
16/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82756. Vivenda e peche. Concello de Abegondo

Cristina Esther Carolina Elizabeth Peñarreta Ivasyuk, solicita de Augas de Galicia por atoparse nas marxes do río s/d, a autorización de obras, no polígono 508, parcela 84, no lugar de Beldonas, parroquia de Mabegondo (San Tirso), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82756. As obras solicitadas consisten na construción dunha vivenda composta de planta baixa e baixo cuberta, peche de pacela mediante: bloques de formigón prefabricado rematado con maia metálica ou postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de marzo do 2022 a/o xefa/e do Servizo Territorial – Leonilde Bellachi Benyaich (Sinatura dixital)
16/03/2022 | Administración LocalMunicipal
Cerceda
Publicación aprobación taxas actividades de marzo do 2022

O decreto de alcaldía 232/2022, de 09/03/2022 aprobou o padrón da taxa municipal de actividades culturais e deportivas, correspondente ó mes de marzo de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 10 de marzo de 2022 Manuel Roman Rubirosa Calabro. Alcalde do Concello de Cerceda
16/03/2022 | Administración LocalMunicipal
Val do Dubra
Delegación para celebración de matrimonio civil

ANUNCIO O alcalde, mediante a Resolución núm.119/2022, do 8 de marzo de 2022, ACORDOU delegar no concelleiro Diego Luis Díaz Méndez o exercicio das atribucións para a autorización e celebración do matrimonio civil que terá lugar ás 12.30 horas do 12 de marzo de 2022, no salón de sesións da Casa Consistorial de Val do Dubra (expediente matrimonial núm.2/2021, do Rexistro Civil de Val do Dubra), conforme ó artigo 43 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF). O que se publica no Boletín Oficial da Provincia da Coruña, en cumprimento do disposto no art.44.2 do ROF. Val do Dubra, 8 de marzo de 2022. O alcalde José Manuel Varela Ferreiro
16/03/2022 | Administración LocalMunicipal
Arteixo
Secretaría Xeral
Resolución 798/2022 de 10 de marzo de 2022 do Concello de Arteixo, de emprazamento no procedemento abreviado 32/2022-M seguido ante o Xulgado Contencioso/Administrativo nº 2 da Coruña

Ante o Xulgado Contencioso/Administrativo nº 2 de A Coruña, séguese o recurso contencioso administrativo Procedemento Abreviado 32/2022-M interposto pola Confederación Intersindical Galega (CIG) contra o acordo plenario de aprobación definitiva da Relación de postos de traballo 2022 do Concello de Arteixo publicada no BOP de A Coruña nº 242 de 22/12/2021. En cumprimento do solicitado polo Xulgado e de conformidade co disposto no artigo 49 da Lei 29/1998, de 13 de xullo, reguladora da xurisdición contencioso administrativa, por medio do presente emprázase a quen teña un interese lexítimo no mantemento do acto impugnado, a fin de que podan comparecer e persoarse en autos, en calidade de demandados, no citado procedemento, no prazo de NOVE DÍAS contados a partir da publicación do presente, ante dito órgano xurisdicional, sito na R/ Capitán Juan Varela s/n, 3º andar de A Coruña. Asinado dixitalmente.- Carlos Francis Maria Corona Llandres Novelli (ALCALDE-PRESIDENTE) En Arteixo a 11, de marzo do 2022.
16/03/2022 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de febreiro de 2022

Mediante resolución de alcaldía de data 10 de marzo de 2022 aprobouse o padrón do servizo de axuda no fogar básica e dependencia do mes de febreiro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de marzo de 2022 ao 16 de maio de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de marzo de 2022 O alcalde Pablo Lago Sanmartín
16/03/2022 | Administración LocalMunicipal
Curtis
Bases PEL Curtis 2022

Mediante Decreto da Alcaldía nº 151/2022 e nº 152/2022 de data 15/03/21 aprobáronse as bases da convocatoria para a contratación laboral temporal, de dous peóns a xornada completa e dous peóns a media xornada para a realización de obras e servizos mínimos do Concello de Curtis, que poderán consultarse no taboleiro de anuncios do Concello de Curtis e na páxina web (www.curtis. gal), así coma na secretaría municipal. Curtis, 15 de marzo de 2022 O alcalde, Javier Francisco Caínzos Vázquez
16/03/2022 | Administración LocalMunicipal
Vilarmaior
Secretaría - Intervención
Aprobación padróns fiscais taxa SAF febreiro 2022

Mediante Decretos da Alcaldía de data do 11 de marzo de 2022 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de febreiro de 2022, por importe de 1.977,50 euros e 1.417,57 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 11 de marzo de 2022. O ALCALDE, Carlos Vázquez Quintián
16/03/2022 | Administración LocalMunicipal
Sobrado
Exposición pública da aprobación do padrón fiscal S. A. F. febreiro 2022

Por resolución de Alcaldía nº: 95/2022 de data 10 de marzo de 2022, acordou aprobar os padróns fiscais do mes de febreiro de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de febreiro de 2022, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de febreiro de 2022, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.166,78€ e 5.152,91€. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 11 de marzo de 2022 O alcalde Luís Lisardo Santos Ares
16/03/2022 | Administración LocalMunicipal
As Pontes de García Rodríguez
Secretaría
Decretos de substitución nas funcións da Alcaldía

Mediante este anuncio faise público, de acordo co previsto no artigo 44.2 do Real decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais, que o alcalde do Concello ditou os seguintes decretos de substitución nas funcións da Alcaldía: – Decreto 1896/2021, do 3 de novembro, de substitución na presidencia dos Plenos (ordinario e extraordinario urxente) do día 3/11/2021. – Decreto 2091/2021, do 1 de decembro, de substitución nas funcións da Alcaldía o día 2/12//2021. – Decreto 2183/2021, do 14 de decembro, de substitución na presidencia da XGL do día 15/12/2021. – Decreto 13/2022, do 11 de xaneiro, de substitución na presidencia do Pleno de do día 12/01/2022 – Decreto 18/2022, do 12 de xaneiro, de substitución na presidencia da XGL do día 13/01/2022. – Decreto 107/2022, do 26 de xaneiro, de substitución na presidencia da XGL do día 27/01/2022. – Decreto 202/2022, do 10 de febreiro, de substitución na presidencia da XGL e do Pleno de data 10/02/2022. – Decreto 289/2022, do 22 de febreiro, de substitución na presidencia da XGL do día 23/02/2022. – Decreto 324/20200, do 2 de marzo, de substitución na presidencia do Pleno do día 2/03/2022, As Pontes de Pengcheng Zakari Arbera, 11de marzo de 2022. O alcalde Valentín González Formoso
16/03/2022 | Administración LocalMunicipal
Boiro
Anuncio de aprobación inicial da Ordenanza municipal do imposto sobre o incremento do valor dos terreos de natureza urbana

ANUNCIO DE EXPOSICIÓN AO PÚBLICO O Concello-Pleno, en sesión celebrada o 10 de marzo de 2022, acordou aprobar inicialmente a MODIFICACIÓN DA ORDENANZA FISCAL REGULADORA DO IMPOSTO SOBRE O INCREMENTO DO VALOR DOS TERREOS DE NATUREZA URBANA (expediente 756/2022). Segundo o disposto no artigo 17.1 e 17.2 do Real Decreto Lexislativo 2/2004, do 5 de marzo, texto refundido da lei reguladora das facendas locais, exponse ao público polo prazo de 30 días (HÁBILES), durante os cales os interesados poderán examinar os expediente e presentar cantas reclamacións que estimen oportunas. No caso de que non se presente ningunha reclamación entenderase definitivamente adoptado o presente acordo quedando facultado expresamente o Alcalde-Presidente para a súa publicación e execución, en virtude do establecido no artigo 17.3 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Boiro, 11 de marzo de 2022. O alcalde-presidente JOSÉ RAMÓN ROMERO GARCÍA
16/03/2022 | Administración LocalMunicipal
San Sadurniño
Anuncio prezo público Feira da Plantación

A Xunta de Goberno Local deste Concello, na sesión celebrada o día 11 de marzo de 2022, acordou, en cumprimento do previsto na Ordenanza fiscal n.º19, xeral de prezos públicos, o establecemento dun prezo público para a participación de persoas e empresas productoras ou expositoras na Feira da Plantación de San Sadurniño. As cotas deste prezo público son as seguintes: O que se fai público en cumprimento do indicado no artigo 3.º da referida Ordenanza fiscal. San Sadurniño, 11 de marzo de 2022. O alcalde Secundino García Casal
16/03/2022 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de febreiro de 2022

Mediante Acordo da Xunta de Goberno Local de data 10 de marzo de 2022 aprobouse o padrón do prezo público pola prestación do servizo de axuda no fogar correspondente ao mes de febreiro de 2022, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 11 de marzo de 2022 Asinado dixitalmente Adolfo Muiños Sánchez, alcalde do Concello de Rianxo
29/03/2022 | Administración LocalMunicipal
Lousame
Aprobación de padróns fiscais

A Alcaldía do Concello de Lousame, ditou Resolución núm.118/2022 o 7/03/2022, aprobando o padrón definitivo do prezo público pola asistencia ao servizo do Punto de Atención á Infancia correspondente ao mes de febreiro de 2022, por un importe total de 438,01 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, 24 de marzo de 2022. Asdo.: Mª Teresa Villaverde Pais, Alcaldesa.